Tartu linnavalitsus liitus Innovatsiooniliidrite klubiga
#000000
Tartu linnavalitsuse ettevõtluse arengu osakonna juhataja Kaili Ojamets ütles, et Tartu otsib linnana pidevalt uusi võimalusi, kuidas muuta linna avalikud teenused just selliseks, mida linnaelanikud ootavad ja vajavad. “Tartut võib õigustatult pidada kogu Eesti innovatsiooni hälliks – Tartu Ülikooli asutamine 1632. aastal oli omas ajas ja toonaseid Eesti olusid arvestades väga innovaatiline samm,” ütles Kaili Ojamets.
#000002
Tehnopoliga sarnaselt on Tartu linna üheks oluliseks fookusvaldkonnaks tark linn. Kaili Ojametsa sõnul toimetab Tartu targa linnana igapäevaselt. Aga me sihime saada selles linnana parimaks – et Tartu oleks parim koht elukeskkonnana – Euroopas, miks mitte maailmas.
#000003
Lähitulevikus plaanitakse panustada linnaruumi loomesse. Varasemalt on linnaruumis ellu viidud nn Hruštšovkade projekt, mille raames muudeti päevi näinud kesklinna kortermajad energiatõhusamaks. Sarnane projekt on parajasti käimas Annelinnas, et ka sealsed kortermajad oleksid energiasäästlikumad.
#000004
Lisaks tegeletakse aktiivselt rattateede tervikliku väljaarendamisega, et vähendada autode hulka kesklinna piirkonnas. Uuenduslikud arengud on plaanis ka Tartu lennujaamas – Tulevikus pannakse lisaks reisijate veole enam rõhku ka kaubatranspordile ning droonide logistikale. Tartu on eestkõnelejaks ka vesinikuprojektis, mille eesmärgiks on taotleda Tartule, aga ka kogu Eestile tervikuna vesinikuoru tiitel.
#000005
Teadus- ja ärilinnaku Tehnopol innovatsioonijuht Merilin Varsamaa sõnas, et Tartu Linnavalitsuse liitumine klubiga on suure väärtusega ning sillutab innovatsiooni rakendamist ka teistes Eesti piirkondades, et pakkuda terviklahendust ettevõttetele arengukasvu soodustamiseks läbi innovatsiooni ja teadustegevuse.
#000007
Innovatsiooniliidrite klubi eesmärgiks on toetada Eesti ettevõtetes innovatsiooni rakendamist ning tuua klubisse kokku parimad innovatsioonipraktikad, leidmaks ühiseid kokkupuute punkte ja teha praktilist koostööd ning õppida uusi innovatsiooni rakendamise tööriistu. Innovatsiooniliidrite klubi ühistegevused sillutavad tee uudsete tulevikulahendusteni, mis viivad Eesti ettevõtted innovatsiooni eesliinile maailmas.
#000008